Orang yang memimpin takdir sendiri ialah orang yang berani.
Tiada cara lain.
Sedar risikonya, tetapi berani.
Saya akan buat keputusan sendiri dalam hidup ini
dan saya akan cari duit sendiri.
Beli kereta sendiri dan bawa haluan sendiri.
Saya takkan bergantung pada sesiapa.
Apabila bergantung pada orang lain, kita akan hilang sesuatu.
Kita akan hilang hak untuk buat keputusan sendiri.
Kita mesti berani.
Risikonya tentulah menggentarkan.
Namun, kita mesti berani.
Shania mengubah muzik country kerana dia buat begini,
"Ini liriknya? Baik."
Dia orang pertama yang merentas genre muzik.
Dia seorang perintis.
Shania serba boleh. Pandai bermain gitar, pandai menulis lagu,
dan persembahan langsungnya luar biasa.
Dia menyerlah dalam muzik country, sedangkan genre ini sukar untuk wanita.
Bukan mudah untuk menjatuhkan dia.
Jualan album. Bukan penstriman.
Berapa ramai artis yang album susulannya laris,
bukan saja satu, tetapi dua?
Dia tak perlu uar-uarkan bahawa dia seorang feminis.
Dia terus bertindak.
Shania Twain mengubah budaya.
Dia membuka jalan bukan saja bagi wanita dalam muzik country,
bahkan bagi ahli muzik serata dunia.
Anda sedia?
Saya tanya…
Anda sedia?
Zaman kanak-kanak saya dihabiskan
di pekan lombong sederhana besar,
Timmins, Ontario.
SHANIA TINGGAL DI RUMAH KECIL BERSAMA IBU BAPANYA, JERRY DAN SHARON TWAIN.
DIA MEMPUNYAI LIMA ORANG ADIK-BERADIK
Kami tidak mempunyai banyak wang.
Jadi, selalunya sulit untuk kami bayar bil elektrik
dan sewa rumah.
Hendak membeli barang runcit pun susah.
Kami hidup dalam kesempitan.
Ibu saya suka muzik.
Kedua-dua ibu bapa saya suka muzik. Jadi, ia selalu dimainkan.
Selalunya, muzik country.
Saya selalu dengar lagu Dolly Parton dan albumnya, Coat of Many Colours.
Dolly Parton ialah pengaruh besar bagi saya.
- Cepatnya kamu membesar. - Betul.
Hidupnya sangat menarik. Dia membesar di pondok kecil.
Adik-beradik ramai dan hidup tak mewah.
Kisah hidup kami ada persamaan, lalu saya terfikir,
"Jika dia bermula dari bawah, dan berjaya sampai ke tahap ini,…
maknanya, tak mustahil."
"Mungkin saya…"
"Mungkin saya ada peluang."
Saya monopoli siaran radio di dalam kereta.
Saya selalu tukar siaran radio
hingga jumpa lagu yang saya nak semua dengar di dalam kereta.
Saya sering menyanyi harmoni mengikut alunan lagu.
Saya rasa mungkin dari situ ibu saya sedar
yang saya memiliki…
bakat muzik yang melebihi kanak-kanak biasa.
Dia mahu saya kembangkan bakat dan jadi penyanyi cilik.
Pada usia tiga tahun, ibu saya selalu letakkan saya di atas meja
dan saya menyanyi untuk pengunjung restoran.
Saya menyanyi bersama peti lagu.
Di mana-mana tempat yang ada penonton,
di situlah ibu bawa saya menyanyi.
Saya mula bermain gitar pada usia lapan tahun.
Ayah saya ajar tiga kod pertama saya.
D, G dan A.
Saya ingat dengan jelas.
Ibu saya mengimpikan saya menjadi penyanyi profesional.
SEJAK USIA 8 TAHUN
SHANIA DIBAWA IBUNYA MEMBUAT PERSEMBAHAN MALAM DI BAR BERDEKATAN
Dia kata, "Ibu akan kejut kamu…
setelah ayah tidur,
dan kita akan curi-curi keluar…
ke bar, dan kamu akan menyanyi satu set lagu."
Adakala, apabila kami pulang, ayah masih tidur.
Adakala pula dia menunggu kami.
Ayah akan marah.
Saya sangat takut untuk naik pentas dan menyanyi.
Kanak-kanak boleh memasuki bar
apabila bar itu telah berhenti menghidangkan arak,
walaupun arak di meja pengunjung masih belum habis.
Ia gila. Esoknya, saya perlu ke sekolah.
Ibu saya taasub.
Tiada budak lain menyanyi di bar.
Tak pernah ada.
Itu bukan suatu kebiasaan.
Saya sentiasa bersedia dengan seratus buah lagu.
Sentiasa.
Jika kugiran tak tahu satu lagu,
mereka mungkin tahu lagu lain. Saya juga boleh terima permintaan lagu.
Membesar dalam keluarga yang penuh kekerasan
sebenarnya…
sangat teruk.
Namun, saya
kuncikan diri dengan muzik
untuk mengabaikan situasi itu.
Jadi, saya hanya boleh nampak, dengar, fikir dan bayangkan muzik.
Saya dengar ibu berkata, "Kamu boleh berjaya. Kamu akan berjaya."
Saya rasa, kalau saya berjaya, kami akan selamat
dan saya rasa bertanggungjawab…
untuk menjadi penyanyi sebagai kerjaya.
SHANIA MENYANYIKAN 'TO DADDY' PADA USIA 11 TAHUN
KETIKA MENGEMBARA BERSAMA IBUNYA, DIA BERTEMU PENYANYI MARY BAILEY.
ITU PERMULAAN HUBUNGAN YANG ISTIMEWA
Saya sedang adakan konsert di Ontario Utara
dan Shania ialah penyanyi pertama.
Si cilik ini ketika itu berusia 11 tahun
dengan gitar yang lebih besar daripadanya.
Dia duduk menyanyi. Saya, di belakang pentas, berkata,
"Wah, sungguh tak sangka."
Bunyi, suara dan kawalannya ketika itu.
Dia buat mata saya bergenang. Begitulah beremosinya suara dia.
Ibu dia, Sharon, ada di situ.
Sharon tanya sama ada saya sudi bekerja dengan dia.
Sejak awal, saya sudah berfikir budak ini ada peluang.
SHANIA BERMAIN DALAM KUGIRAN SEKOLAH MENENGAH DAN VOKASIONAL TIMMINS
Saya tahu saya amat sukakan muzik.
Sejak dahulu saya sering menyanyi dan kreatif dalam bidang muzik.
Apabila menginjak remaja,
saya mula terlibat dalam rancangan televisyen.
Kita alu-alukan sekali lagi, gadis 15 tahun,
Cik Eilleen Twain! Mari beri tepukan untuknya.
Apabila berusia 16 tahun, saya sudah
mahu menyanyi lagu rock.
Ibu bapa saya tak suka hal itu
kerana mereka sangka saya akan menyanyi "muzik country mereka" selamanya.
1981 - SHANIA MENYANYIKAN LAGU PAT BENATAR 'HIT ME WITH YOUR BEST SHOT'
Mereka mahu saya jadi seperti Tanya Tucker.
Saya nak menyanyi lagu rock.
Saya nak gunakan tenaga dan ketepikan gitar saya.
Perubahan itu sesuatu yang sukar kerana saya penyanyi yang pemalu.
Apabila mula nyanyi lagu rock,
saya mula bentuk gaya sendiri.
Saya mula mengembangkan kreativiti dan seni saya,
dan ia mula mempengaruhi penulisan lagu.
Mare amat menyokong saya. Dia galakkan saya terus menulis lagu
dan buat lebih banyak demo.
Ketika itulah saya terfikir dia memang berbakat.
Dia memiliki sesuatu yang unik.
Kami mahu hasilkan demo
untuk menarik minat penerbit dan syarikat rakaman.
Kemudian…
ibu bapa saya meninggal dunia.
1 NOVEMBER 1987 - IBU BAPA SHANIA MAUT DALAM KEMALANGAN
PADA USIA 22 TAHUN, SHANIA TERPAKSA MENJAGA
ADIK-ADIKNYA, MARK, DARRYL DAN CARRIE-ANN
Tiada sesiapa dapat bantu saya menghadapi
kesedihan itu.
Waktu itu amat meluluhkan hati.
Dunia dia tunggang terbalik.
Dia kata, "Mary, entah apa saya akan lakukan.
Saya tak tahu."
Pada ketika itu, saya benar-benar nak berhenti,
dan…
cari kerja sebenar.
Saya ada adik-adik untuk ditanggung.
Bagaimana saya nak lakukannya?
Mary Bailey kata ada kerja menyanyi di sebuah resort
di sebuah tempat bernama Deerhurst di Hunstville, Ontario.
Deerhurst sebuah resort yang menawarkan persembahan.
Mereka adakan persembahan muzikal ala Broadway.
Itu satu pekerjaan.
Ia peluang untuk dapatkan wang bagi menyara keluarganya.
Rupa-rupanya, bayaran persembahan langsung lebih lumayan
berbanding kerja biasa walaupun cuma di tahap sedemikian.
Bayarannya boleh tahan.
Saya mampu tanggung adik-adik saya.
Saya dapat menyara hidup dengan menyanyi di resort itu.
Persembahan berkonsepkan Vegas di Deerhurst itu
amat luar biasa.
Itu kali pertama saya buat pertunjukan begitu.
Cik Eilleen Twain. Berikan tepukan!
Ia menggentarkan. Saya buat sahaja walaupun tak faham.
Saya tak tahu,
contohnya, cara menyanyi sambil pakai kasut tumit tinggi.
Serentak.
Saya kena cepat belajar kerana ini kerja baharu saya.
Dalam pada itu, saya belajar
untuk menghormati dan menghargai
bakat yang saya ada, dan rugi jika saya mensia-siakannya.
Saya sibuk berlatih sambil menjaga adik-adik saya.
Sebelum dan selepas persembahan, saya akan balik untuk menulis lagu.
Tiada cara lain untuk maju selain bekerja keras.
Itu saja. Tiada cara lain.
KRISMAS 1991 SHANIA MENYANYI UNTUK KELUARGA DAN RAKAN
Saya hanya boleh terus bekerja, cipta demo dan menulis lagu,
dan harap peluang muncul.
Shania mula fokus dan memahami dirinya
dan arah tujunya.
Dia hubungi saya dan kata, "Mary, saya bersedia menyanyi lagu country."
NASHVILLE, TENNESSEE WILAYAH MUZIK COUNTRY
Nashville 95, WSM-FM…
1992 SHANIA TANDATANGANI KONTRAK RAKAMAN PERTAMANYA
Album pertama saya merupakan pengalaman saya
sebagai orang baharu di Nashville,
yang sedang mencari arah tuju
sebagai seorang artis dengan idea tersendiri,
tanpa dihalau dari pekan itu.
Saya naib presiden bahagian artis dan repertoir
ketika saya rekrut Shania.
Saya ingat bunyi suaranya.
Suaranya tetap berbeza dengan penyanyi lain.
Lagu-lagunya… Jangan salah faham,
tetapi bagi saya, sesetengah lagunya seperti tidak lengkap
pada waktu itu,
dan lagunya tak seperti lagu country
sepertimana yang kita kenali pada waktu itu.
Jadi, kami mula cari lagu lain
daripada penulis dan penerbit lain di bandar itu.
Mungkin lagu yang saya tulis agak kasar.
Bahagian A&R pula
rasa lagu saya bukan lagu country,
dan saya terpaksa betulkan semula jangkaan saya.
Saya tak menangis.
Saya terima.
Tak banyak
pendapat kreatif saya yang dimasukkan
ke dalam album itu.
Selain daripada cara nyanyian saya
atau ungkapan lagu dan sebagainya di dalam studio.
Itu pun tak banyak boleh dibuat kerana sesi cuma tiga jam.
Apa boleh dibuat dalam tiga jam?
Penyanyi dendang mungkin boleh,
tapi untuk jadi kreatif, tiada ruang untuk saya bereksperimen.
Tiada ruang untuk saya
menjiwai projek itu.
Untuk permulaan, ada artis wanita dan pengurus wanita.
Saya rasa mereka tak ambil serius tentang kami.
Shania, selamat datang. Awak nampak cantik.
- Betul. - Terima kasih.
Salah satu aspek penting dalam urusniaga hari ini
ialah persembahan, dan rupa sangat penting.
Rupa awak cantik di samping lagu hebat.
Benarkah ini lagu terakhir awak rakam untuk album ini?
- Tak, saya tipu. - Tipu?
- Bagus. - Betul.
Ini album yang dinamakan Shania Twain.
Ia senang diingat kerana ia luar biasa,
dan ada gambar cantik di hadapan.
Bersama kita, Shania Twain.
Album pertama bertajuk namanya ini telah mendapat perhatian.
- Ya. - Nampak cantik.
- Suara merdu. - Terima kasih.
Wanita kena bekerja lebih keras berbanding lelaki dalam genre country
untuk dapatkan peluang.
Kita mesti berusaha tanpa henti.
Itu saja cara untuk dipandang serius.
Perlu bergadai nyawa untuk berjaya. Berbaloikah?
Entahlah. Saya rasa, apabila muda kita fikir,
"Apa salahnya?"
Wanita dalam muzik country,
terutamanya,
adakalanya dikenakan standard berbeza berbanding lelaki
dalam genre ini.
Johnny Cash boleh menyanyi tentang menembak orang
dan minum sampai mabuk serta ambil dadah.
Semua orang tak kisah.
Wanita disuruh sampaikan
perkara yang dianggap nilai murni Kristian.
Saya rasa, bagi wanita terutamanya, jika kita tak kenal diri kita,
dan tak tahu perkara yang nak dikatakan atau disampaikan,
ada orang akan arah kita.
Hal itu mungkin tak selari dengan kehendak kita.
Video muzik bagi "What Made You Say That?" ialah waktu
saya rebut peluang dari segi kreativiti,
dan saya rasa bebas.
Saya bebaskan diri dalam pelbagai cara.
Sejak video pertama itu.
Mungkin pilihannya terhad dari segi muzik yang dia boleh rakam,
tetapi dari segi visual, dia bebas untuk menjadi kreatif dalam segala elemen.
Ia seperti suatu kebebasan.
Itu mungkin titik perubahan terbesar bagi saya sebagai artis,
dan saya akan lebih libatkan diri berbanding hal lain pernah saya buat.
Itu titik permulaannya.
Ia benda baharu berbanding dengan perkara lain yang ada ketika itu.
Tengoklah.
Ini macam, "Aduhai, bagaimana kita nak tunjuk ini?"
Wanita ini sungguh sensual
dan CMT pada asalnya tak begitu sukakannya
kerana ia masih baharu.
Tiada penyanyi wanita yang menampakkan pinggangnya
dalam muzik country.
Saya mengubah imej muzik country.
Sungguh.
Saya sukakannya. Dia juga
meraba lelaki kacak tak berbaju ini.
Bagi dia, "Saya berkuasa di sini. Jangan risau."
Kemudian, tentulah, Mutt. Mutt nampak video itu…
Itu merupakan suatu kisah tersendiri.
MUTT LANGE ANTARA PENERBIT MUZIK ROCK PALING TERKEMUKA
DIA TELAH MENCIPTA LAGU-LAGU HIT BUAT AC/DC, DEF LEPPARD DAN BRYAN ADAMS
Saya beritahu Eilleen, ada lelaki bernama Mutt,
dia nak bincang muzik dengan awak.
Dia kata, "Aduhai, Mary."
Saya kata, "Saya tak kenal dia. Mungkin ahli muzik. Dia seperti berpengetahuan."
Saya tak kenal dia. Saya belum tahu kejayaannya.
Saya cuma tahu namanya Mutt Lange.
Saya fikir Mutt ialah nama yang aneh.
Lucu betul. Mutt itu nama jenis apa? Mutt Lange.
Amat lucu bagi saya.
Suatu malam, saya hubungi dia pukul satu pagi,
dan saya rasa, bagi dia waktu itu ialah 6 pagi,
dan tiga jam kami berbual di telefon.
Kami berbual selama tiga jam.
Dia mainkan beberapa lagu ciptaannya di telefon
dan saya pula menyanyi kepada dia.
Dia kata, "Kita patut bertemu dan tulis lagu."
"Ini pasti hebat sebab saya suka muzik country."
Saya suka suara awak dan ini boleh jadi gabungan hebat."
Saya tak mahu
tergopoh-gopoh,
tapi fikiran saya berkata,
"Wah, kalau lelaki ini…
buat lagu saya berbunyi begitu,
ia bagai mimpi.
Wah."
Rekod pertama yang diterbitkan pada 1993,
sambutannya tak berapa baik.
Kami lancarkan dua lagu
dan ia berada di tangga ke-55 dalam carta lagu country.
Dia dianggap seorang lagi penyanyi
yang mahu jadi artis wanita lagu country.
Pengerusi syarikat, Lewis, kata, "Kita kena makan bersama."
"Kita perlu bincang tentang hal ini
kerana awak mungkin digugurkan jika awak tak serius tentang hal ini.
Jadi, awak kena buktikan yang awak sedang hasilkan benda hebat."
Saya jawab, "Okey."
"Saya sedang bekerjasama dengan penerbit Mutt Lange."
Saya terpaksa mengaku.
Terasa bagai meluah cinta, kemudian…
dia tercengang.
Dia amat terkejut.
Waktu itu, saya sangka dia tak suka mendengarnya
atau dia kagum.
Nasib baik dia rasa kagum.
Mutt antara wira saya. Dia terbitkan Back in Black,
dan Deff Leppard. Saya peminat rock jadi saya suka itu.
Saya tahu sedikit sebanyak tentang dia dan sejarahnya.
Dia lebih kenal muzik country berbanding kebanyakan kenalan saya.
Satu, dua, tiga…
Menulis lagu sendiri seperti sekarang
sememangnya impian saya.
Itulah impian yang membawa saya ke Nashville
walaupun tidak serta-merta jadi kenyataan.
Saya rasa amat bersemangat dan terinspirasi.
Tiba-tiba saya ada Mutt yang amat menyukai idea saya.
Di hujung, patut saya berhenti sejenak?
Contohnya, selepas, "I'm outta here." Satu denyut.
Berhenti sedenyut.
Kami cipta album itu dengan cepat.
Sepanjang proses itu, kami bertemu
dan bermulalah hubungan peribadi yang indah.
Jadi, sebagai ringkasan,
kami bertemu,
jatuh cinta,
bertunang, dan cipta sebuah album,
dalam enam bulan.
Juga berkahwin dalam tempoh itu.
Banyak kami lakukan dalam tempoh itu dan itu tempoh yang sibuk.
Mutt dengar cakap Shania.
Kemudian, dia tahu cara untuk jadikan Shania lebih menyerlah.
Dia tonjolkan perkara tentang Shania yang belum ditonjolkan.
Shania percaya pada kebolehan Mutt
yang bukan saja tidak memandang enteng gayanya,
tetapi mengembangkan gaya itu
menjadikannya hebat, unik, serta tersendiri.
Itu sebab mereka pasangan terhebat dalam muzik.
Shania menonjol dengan gayanya yang tersendiri.
FEBRUARI 1995 - ALBUM KEDUA SHANIA 'THE WOMAN IN ME' DILANCARKAN
Saya mahu "Any Man of Mine"
jadi lagu pertama dilancarkan daripada album The Woman In Me,
tapi yang lain memilih "Whose Bed Have Your Boots Been Under?"
dilancarkan dahulu kerana bunyinya lebih berciri country.
Itu memang benar.
Jika saya berkeras, mungkin berjaya.
Mereka akan setuju. Saya tahu.
Saya nak rebut perhatian semua orang.
Saya tak mahu ala kadar saja.
Namun, album ini bukan hanya untuk satu lagu,
dan saya tahu apabila "Any Man of Mine" dilancarkan,
ia pasti meletup.
Belum cuba, belum tahu. Saya rasa lagu itu cukup mantap.
Jika anda bekerja seperti saya,
yakni menjual album,
anda boleh mengagak potensi sesebuah album.
Tak perlu miliki telinga emas
atau jadi genius.
Anda akan tahu.
Sehinggakan saya sanggup jumpa bos saya di New York dan kata,
"Saya mahu peruntukan yang lebih besar
sebab ia bakal meletup."
UNTUK VIDEO SETERUSNYA, SHANIA PILIH PENGARAH TERKEMUKA, JOHN DEREK
Dia berjumpa kami…
Saya maksudkan mendiang suami saya, John Derek,
yang terkenal pandai merakam wanita,
terutamanya wanita cantik.
Saya kata, "Kita akan tangkap gambar seorang gadis. Dia menarik."
Dia tanya, "Dia cantik?" Saya jawab, "Ya, dia cantik."
Proses dia agak luar biasa dan ramai gadis tak tahan.
Bagi dia, dia cuma mahu merakamkan kecantikan.
Dia bercakap tanpa berkias dan tak cuba jaga hati orang.
Dia sentiasa berterus-terang dan kata, "Hidung awak senget.
Saya terpaksa ubah pencahayaan dan kedudukan kamera."
Jika dia ambil gambar saya, dia akan kata, "Jangan begitu, nampak hodoh,"
atau, "Mulut awak macam buntut ayam,"
atau apa-apa yang boleh buat sesetengah gadis menangis.
Saya fikir, "Okey…
saya perlu hadapinya, terima saja, dan teruskan hidup,
kerana ada tugas dan video nak dibuat, dan matahari hampir terbenam."
Ada perkara lucu berlaku ketika itu,
John nak dia buat sesuatu yang mengada-ada, tapi dia tolak.
Ada suatu ketika, kami bertegang leher tentang hal ini.
Dia tak suka orang kata tidak.
Shania hebat. Dia pertahankan diri.
John memang agak menyusahkan.
Saya ada gambaran tentang hasil video itu dan imej yang saya mahukan.
Dia kata, "Ini video saya, ini duit saya. Saya boleh bersuara."
Waktu itu sangat tegang.
Saya ingat dia nak tinggalkan rakaman itu.
Kemudian dia pandang kamera dan kata, "Kalau awak mahu, baiklah."
Dia tekan butang, dan pandang tempat lain. Jahat betul.
Sejak itu, dia lebih menghormati saya
dan kami jalin persahabatan yang akrab.
Bertahun-tahun baru saya ambil pengajaran. Jika kita pertahankan diri,
orang lain akan hormati kita.
Shania menjadi bintang bukan kerana kebetulan.
JULAI 1995 - 'ANY MAN OF MINE' MENJADI LAGU NOMBOR SATU PERTAMA BUAT SHANIA
Dari segi kerjaya, memang itu saja saya fikir
dan apabila syarikat rakaman saya sedar saya sanggup
bekerja keras untuk berjaya,
mereka beri kerjasama dengan baik dan padu.
Mereka dah biasa dengan pendekatan lebih santai dan komitmen lebih rendah.
Tapi, bagi saya, ini antara hidup dan mati.
Kami tak dapat makan sebanyak mana biasa,
mahupun tidur seperti biasa.
Saya masih berjaga. Ini tak adil!
Ini Shania Twain, lagu baharu saya bakal dimainkan,
jadi teruskan mendengar carta 30 Teratas KISS FM.
Lagu hit tak tercipta sendiri. Apatah lagi berturut-turut.
Video juga tidak terhasil sendiri.
Banyak kerja perlu dibuat.
Jumpa lagi!
Saya ingat Luke Lewis kata, "Dengar sini,
saya rasa awak patut rakam video seterusnya di Mesir.
Di Piramid, Kaherah."
Saya kata, "Apa?"
Ini sebuah mimpi. Sungguh tak masuk akal.
Kosnya juga tinggi.
Saya masih geram sebab tak pergi. Sangat geram.
Mereka tunggang kuda sekeliling piramid, saya pula di rumah,
"Apa saya buat?"
Sungguh, saya takkan lupa pengalaman ini.
Saya dapat rasakan itulah permulaan
sebuah peluang untuk benar-benar bersaing di peringkat antarabangsa.
Tiada persoalan.
Saya langsung tak ragu-ragu yang album ini
bakal mengubah muzik country.
Itu berlaku.
Sungguh.
'THE WOMAN IN ME' MERUPAKAN ALBUM COUNTRY TERLARIS PADA 1995
IA BERADA DI PUNCAK CARTA ALBUM SELAMA 29 MINGGU
Tak syak lagi, Shania Twain ialah bintang muzik country di Kanada.
Adakah ia memenatkan atau mengujakan?
Mengujakan! Hai!
Tahniah. Ini milik awak.
SHANIA TWAIN 5 JUTA
Saya terima!
Apabila The Woman In Me laris terjual,
wujud rasa matlamat tercapai.
Saya rasa seronok.
Saya teruja dengan keadaan ini.
Bukanlah terlalu pantas,
tapi pada masa yang sama, saya rasa, "Jangan laju sangat,
saya nak menikmatinya."
Mungkin ia berlaku terlalu pantas, saya tak menghayatinya.
Namun, ini sungguh luar biasa.
Ini sangat hebat.
Helo.
Ini parti platinum pertama saya. Jadi, saya tiada jangkaan.
Terima kasih, sekali lagi. Ini istimewa bagi kami.
- Terima kasih kerana sertai kami. - Terima kasih!
Bintang muzik country kesayangan Kanada mendapat anugerah
atas jualan albumnya.
Beliau baru menerima Anugerah Grammy minggu lepas.
Namun, bukan setakat itu saja.
Album tahun ini ialah The Woman In Me, Shania Twain!
Saya langsung tak jangka. Ya!
"Whose Bed Have Your Boots Been Under?"
Shania Twain.
"Any Man of Mine," Shania Twain!
- Shania Twain! - Ya!
Shania Twain!
Saya nak mulakan dengan dua orang yang berusaha
lebih keras berbanding orang lain
untuk pastikan saya di tahap ini,
iaitu ibu bapa saya.
Mereka sudah tiada, tetapi…
mereka paling banyak berkorban untuk saya ke sini.
Kurang daripada enam bulan,
Shania telah menjual lebih enam setengah juta album.
Itu sangat…
sukar dipercayai pada waktu itu.
Sukar dipercayai.
Saya rasa
amat kagum.
Kena berlari untuk mengejarnya.
Kena berlari.
Saya sangat terharu, sukar nak cakap.
Akhirnya, ia jadi keterlaluan.
1996 SHANIA DAN MARY BERPISAH
Saya kesunyian sejak kecil.
Jadi, sepanjang usia 20-an, saya anggap Mary pembimbing saya,
termasuklah dari segi peribadi.
Jadi, amat sukar
untuk ucap selamat tinggal kepada hubungan itu,
tetapi itulah yang berlaku.
Saya juga tahu bahawa…
Semua yang kami usahakan bersama
belum benar-benar jadi kenyataan.
Belum tiba masanya.
Ia hebat, tetapi, hanya untuk muzik country.
Belum setara Michael Jackson.
Belum setara The Rolling Stones.
Saya perlu pergi lebih jauh lagi.
SHANIA MULA MENCARI PENGURUSAN BAHARU UNTUK MEMAJUKAN KERJAYANYA
Dia temu bual ramai orang ketika dia mencari.
Apabila dia tanya tentang Jon,
saya dah lama di CBS dan saya yang uruskan album Springsteen
untuk dua album pertamanya.
Saya tahu cara dia bekerja.
Dia mahu pengurus bintang terkemuka
kerana dia mahu menjadi bintang yang lebih besar.
Kami bersua muka untuk pastikan kami serasi.
Namun, sejak pertemuan pertama, dia menerima idea saya.
Jadi, saya teruja.
Kami serta-merta serasi.
Saya kata,
"Awak sudah berada di puncak dalam muzik country,
tetapi, apa lagi yang awak mahu kami bantu?"
Dia kata ada tiga perkara.
Dia nak merentas ke muzik pop,
dia mahu jadi bintang handalan antarabangsa,
dan dia mahu jadi penyanyi paling kerap melakukan konsert jelajah.
Tiga matlamat itu sangat jelas pertama kali saya bercakap dengannya.
Saya kata, "Baik,
rasanya kami boleh bantu."
1196 SELEPAS KEJAYAAN 'THE WOMAN IN ME'
SHANIA BERHADAPAN PILIHAN YANG BAKAL MENGUBAH KERJAYANYA
Semua orang mengingatkan saya
betapa ruginya saya
kerana tiada konsert jelajah untuk The Woman in Me.
Dia tolak keuntungan yang amat tinggi.
Dia boleh gunakan album itu
dan untuk adakan konsert jelajah dua tahun.
Saya tahu, apabila menjelajah,
saya akan hilang fokus untuk cipta lagu lebih baik.
Saya fikir, saya perlu manfaatkan masa.
Muhasabah diri. Cipta lebih banyak lagu.
Saya tak boleh kata keputusan saya betul, itu cuma risiko,
tetapi ia strategik.
Saya perlu cipta lebih banyak lagu hit
supaya dengan album seterusnya, saya boleh adakan konsert lagu-lagu sendiri.
SHANIA DAN MUTT MULAKAN KERJA-KERJA UNTUK ALBUM SETERUSNYA
Bunyinya lebih baik. Ya.
Ya. Jauh lebih baik. Bagus.
Apabila terasa hebat?
Terima kasih!
Saya dapat rasa ada tenaga baru mula muncul.
Saya banyak cipta melodi sendiri, kemudian…
Sejujurnya, ia lebih kepada usaha berpasukan.
Kami akan duduk bersama bermain gitar dan mainkan janjang kod.
Dia ada koleksi lirik.
Jadi, ia penuh dengan lirik yang hebat.
Saya gunakan idea itu.
Saya cipta ayat sebaris, kemudian terus mencipta cerita dari situ.
Bagaimana, Mutt?
Okey, sekali lagi.
Shania Twain seorang yang amat rajin,
dan artis serta penulis lagu yang hebat.
Hampir, tapi tak berjaya.
Saya nampak dia seorang yang serba boleh dari segi peribadinya.
Dia merendah diri, tapi apabila dia masuk ke sesebuah bilik
dia menarik perhatian orang lain.
"Wah, dia seorang bintang."
Tengok dia. Awak perlu rasakannya. Awak perlu…
Saya dah cuba bersungguh-sungguh.
- Sumpah. - Kelakar betul!
Saya tahu saya tergesa-gesa.
Suatu malam, kami berdua berada di New York,
dan mereka duduk di situ
dengan sebuah pemain stereo
dan semua lagu untuk album Come On Over,
dan mereka nyanyikan untuk saya.
Mereka mainkan lagu,
Shania menyanyi,
Mutt banyak menyanyi harmoni dalam album itu.
Mereka nyanyikan seluruh album.
RAKAMAN DEMO BELUM PERNAH DIDENGARI BAGI 'FROM THIS MOMENT ON'
Saya menggeletar kerana…
Dua perkara.
Muzik itu hebat.
Ini tak boleh gagal.
Tak boleh gagal, okey?
Saya pakar dalam bab ini, dan pada saya,
setiap lagu akan jadi hit.
Semudah itu.
Jadi, kami mula bertindak.
Kami mula bertindak.
NOVEMBER 1997 'COME ON OVER' DILANCARKAN.
ANTARA 16 LAGU DALAM ALBUM ITU, 12 DILANCARKAN SEBAGAI SINGLE
Hidupku hebat Cinta harus tunggu
Tidak terburu-buru
Album terakhir Shania Twain terjual lebih 12 juta di seluruh dunia.
Ini single pertama album baharunya, Come On Over.
Album ini lebih jujur menggambarkan fikiran, perasaan dan cara saya bercakap.
Ketika itu, saya mahu gaya berbual.
Aduhai, aku jatuh
Aku jatuh
Aku jatuh cinta
Jika anda nantikan koleksi lagu balad bertemakan koboi,
anda takkan jumpa dalam album ini,
tetapi ada banyak lagu tentang cinta dan hubungan.
Beza antara The Woman in Me dan Come On Over
sebenarnya
ialah matlamatnya.
Matlamat kali ini ialah mara dari arena tempatan
ke arena antarabangsa.
Itu maknanya, hasilkan lagu yang berbunyi lebih kepada muzik pop.
Ketika melancarkan "You're Still the One", saya terfikir,
ini risiko besar.
Ini balada pertama album ini,
dan semua lagu saya setakat ini lagu rancak.
Maka saya tahu, inilah detik penentu.
Saya fikir, jika lagu balada ini tak berjaya,
saya fikir, itulah penamatnya.
'YOU'RE STILL THE ONE' IALAH LAGU TERLARIS SHANIA HINGGA KINI.
SHANIA BERJAYA MERENTAS KE DUNIA POP LALU MENJADI ARTIS ANTARABANGSA.
Lagu itu sungguh berkuasa dan mendapat tempat di hati pendengar…
dan menggamit memori.
Ya, saya tak boleh kata saya sedar betapa kuatnya lagu itu
dan betapa orang amat menghayati
makna lagu itu dalam hidup.
"You're Still the One" berkait rapat
dengan hidup saya.
Saya rasa berkenaan
perkahwinan saya dan hubungan saya dengan suami,
yang mana ramai anggap mustahil
dan takkan kekal.
Apabila saya tulis lagu itu, saya terfikir
tentang beza umur saya dan Mutt, beza dunia dan budaya,
dan saya benar-benar rasa ramai orang tak mempercayainya.
Ketika temu bual, saya dapat rasakan wartawan
anggap dia mengongkong saya, dan mereka tidak percaya
fenomena luar biasa ini
datang daripada gadis biasa.
Saya rasa mereka tak percaya.
Ramai berpendapat anda berjaya
kerana cara dia menampilkan awak.
Apa jawapan awak?
Ini perkongsian antara awak dan suami.
Ceritakan tentang hubungan awak dan cara dia bantu kerjaya awak.
Tentulah, jika saya lelaki,
hal ini takkan jadi begitu.
Ini sudut pandang yang seksis.
Tak syak lagi.
Awak tak boleh nafikan sumbangannya walau sedikit.
Walau sedikit.
Namun, mereka bekerjasama sejak mula.
Jika orang suruh dia beri komen,
dia akan cakap hal sama.
Mencipta satu lagi karya hebat,
bagi saya adalah buktinya
dan ini hubungan yang tulus ikhlas
tanpa apa-apa penipuan atau dipaksa-paksa.
"You're Still the One" masih melonjak naik.
Lagu itu lagu hit pop.
Namun, satu lagi fakta tentang Shania
ialah deria kreatifnya dari segi visual amat luar biasa.
Apabila kita buat lagu, kita akan buat video.
Videonya pula sangat hebat.
Saya selalu tonton video dia dan rasa dia mengagumkan.
Dia antara sebilangan kecil artis yang mampu merentas
antara gaya MTV2
dan CMT dalam Country Countdown,
tetapi dia berjaya
dan dia cantik.
Semua orang mahukan dia sebagai teman wanita.
Dia ibarat wanita idaman Amerika Syarikat.
Dalam kesemua videonya,
kami ada pengarah hebat, dan setelah selesai penggambaran,
dia kata, "Hantar rakaman kepada saya." Dia sendiri sunting.
Dia ada gaya sendiri.
Kau fikir kau istimewa
Kau fikir kau berbeza
Okey, kau saintis hebat
Namun bagiku itu biasa
Saya selalu cuba buat sesuatu yang baharu dan berbeza dalam video muzik.
Saya suka tonjolkan persona berbeza,
tetapi ia mestilah seperti saya.
Jadi…
saya mulakan dengan rupa yang saya mahu.
Namun bagiku itu biasa
Saya suka corak harimau bintang dalam warna apa-apa pun.
Saya nak dedahkan pinggang. Video ini mesti nampak pinggang.
Saya nak nampak seksi dan sporti.
Glamor.
Shania suka corak harimau bintang. Saya pun sama.
Jadi, kami buat gaya harimau bintang penuh.
Dia gunakan fesyen,
pakaian, dan kostum untuk menambah tarikan
dan dia telah mencipta
beberapa penampilan paling ikonik.
Okey, jadi, kau Brad Pitt
Namun bagiku itu biasa
Dia benar-benar bermain dengan fesyen dalam video muziknya,
dan menunjukkan keyakinan pada tubuhnya sebagai wanita.
Cara dia gunakan seksualitinya dalam video itu
sangat feminis.
Shania berjalan di gurun luas
sambil mempersoalkan sistem patriarki
tapi dengan cara yang tidak dipolitikkan secara keterlaluan
atau marah.
Ibarat satu keraian.
Kau antara lelaki Yang suka menunjuk-nunjuk
Kau paksa aku buka kasut Sebelum benarkan aku masuk
Entah kenapa, pada waktu itu,
saya suka menyanyi dengan berlagak,
dan menyanyi tentang menjadi wanita kuat.
Itu sebahagian personaliti saya yang sebenar.
Jadi, saya ada sudut pandang sendiri, dan saya mahu ketengahkannya,
saya mahu ia disampaikan.
tapi saya tak nak buat sesiapa marah dalam proses itu.
Namun bagiku itu biasa
Bagi saya, Shania Twain penyanyi muzik country luar biasa.
Lagu-lagunya mudah diterima.
Dia pandai menulis.
Dia tulis lagu tentang menjadi wanita dari perspektif wanita.
Dia bercerita tentang cinta, rambut kusut,
baju yang tidak muat, dan
minum bir sejuk selepas penat bekerja.
Saya boleh faham keadaan itu.
Saya rasa Shania gunakan idea universal tentang cinta
dan keyakinan,
dan meneroka diri sebagai wanita muda,
dan betapa kita tidak selalunya di atas,
dan semua ini merupakan topik universal dalam penulisan lagu.
Dia menulis ibarat tak pernah ada lagu mengenai topik itu.
Ada sesuatu tentang lagu-lagunya
yang buat orang rasa hebat menjadi wanita berkuasa,
tetapi, ada pula lagu "Man! I Feel Like a Woman!"
Faham maksud saya? Itulah lagunya.
Ayuh, gadis-gadis
Ayuh
Shania Twain membawa semangat memberontak kepada genre ini
yang tak pernah wujud selama beberapa dekad.
Lirik "Ayuh, gadis-gadis" itu menjadi cogan katanya.
Ayuh sertai saya.
Sertailah geng saya.
Mari buat ikut cara saya.
Jangan malu untuk nyatakan pendapat anda
kerana anda wanita cantik yang terlalu hebat buat seseorang.
Buat ikut suka hati
Lupakan yang aku wanita
Baju lelaki, skirt pendek
Buatlah sesuka hati
Buat dengan bergaya
"Man! I Feel Like a Woman!" jelas membawa makna…
Ia menyatakan betapa hebatnya wanita zaman sekarang.
Wah! Terasa seperti wanita!
Ia sebuah lagu keraian.
Saya tak mahu melihat dari perspektif feminis pemarah
apabila menulis lagu-lagu ini.
Saya suka berseronok apabila menulis. Saya suka menulis tentang…
Bukan tentang perlawanan jantina, tetapi tentang
perbezaan dan keseronokan perbezaan itu.
Ini cuma satu daripada lagu-lagu itu…
Hei, seronok jadi wanita hari ini
dan kuatkan suara serta berseronoklah dalam melakukannya.
Ya! Ia berputar.
'COME ON OVER' MENJADI ALBUM LAGU COUNTRY PALING LARIS TERJUAL
LEBIH 40 JUTA SALINAN TERJUAL
DAN MERUPAKAN ALBUM TERLARIS OLEH SEORANG ARTIS WANITA.
TERLARIS.
Beliau artis wanita terkemuka dalam genre country dan pop,
dan Shania Twain tidak berhenti-henti.
Untuk berlaku adil,
ada banyak lagu hit.
Kami asyik cipta lagu hit. Berturut-turut.
Jika kami tak berjaya, pasti kami dah berhenti.
Lagu hit kami tak putus-putus.
HOLLYWOOD WALK OF FAME
Saya tak pernah dengar album lain ada banyak lagu hit seperti ini.
Saya yakin kami ada 12 lagu dalam carta.
Banyak lagu hebat dalam album itu. Bagi pembeli, itu tawaran yang hebat.
Itu tawaran yang bagus.
Albumnya lebih baik.
Come On Over.
The Woman in Me ialah album hebat. Come On Over ialah…
sesuatu yang muncul sekali dalam seumur hidup.
MESKIPUN BERJAYA DALAM CARTA DAN JUALAN, SHANIA BELUM ADAKAN KONSERT JELAJAH BESAR
Dia benar-benar mahu adakan konsert jelajah
tetapi ada yang menentang kerana tiada konsert bagi The Woman In Me.
Ada yang persoalkan, "Mampukah dia?"
Memandangkan saya sudah lama nantikan konsert jelajah,
saya rasa bertanggungjawab untuk pastikan ia hebat.
Dia bukan saja bersedia,
dia tahu dia mesti adakannya,
dan dia amat yakin pada diri sendiri.
Pada waktu itu, jika dia adakan konsert tapi ia tak cukup hebat
dan mengagumkan, dia pasti akan dikecam.
Saya tak risau untuk buktikan saya mampu lakukannya.
Saya menyanyi sejak kecil, dan menyanyi di bar
lebih memeritkan suara berbanding persembahan dua jam.
Apabila dia mula menyanyi, mereka sedar, "Dia boleh menyanyi."
Maka, semua itu telah dibuktikan.
Kugirannya bertaraf dunia,
dan setiap malam persembahan kami cemerlang.
Awak sudah melangkah jauh, sayang.
Awak akan melangkah lebih jauh.
Konsertnya besar dan meluas.
Kami pergi ke Australia dan Kanada.
Kami ke Eropah.
Awak amat terkenal di Amerika dan awak tawan Eropah.
Ramai juga pendengar dari Asia dan Afrika.
Apa rancangan awak untuk dua benua ini?
Saya mahu ke sana.
Konsert berterusan tanpa henti.
Penerimaannya wujud dalam pelbagai bentuk.
Dia dikenali oleh penonton yang ramai,
merentas genre country dan pop.
Melihat sokongan tidak berbelah bahagi
dan sambutan hebat, serta betapa ia menyentuh hati pendengar,
saya jadi kagum.
Sampai satu ketika, saya tersedar
betapa besarnya impak sebaris lirik
atau satu ungkapan pada pendengar.
Yang penting bukan kuantiti, tetapi lebih kepada
kesannya pada orang lain.
Anda sedia, Miami?
Cukup jelas berdasarkan maklum balas peminat
bahawa peminat saya…
berbeza-beza.
Peminat Shania Twain bukan hanya satu jenis.
Saya diminati kanak-kanak.
Kamu suka menyanyi?
Kamu mahu menyanyi apa?
Saya tak tahu.
Saya diminati ibu bapa dan datuk nenek.
Begitu juga orang yang kenali saya dari negara lain.
Peminat dari setiap lapisan masyarakat.
Ada sebab Shania mempunyai ramai peminat dari golongan LGBTQ,
kerana sesiapa yang nampak tahap keyakinannya
walaupun mempunyai masa silam yang sukar,
akan meminatinya.
Shania meyakinkan mereka
untuk tonjolkan diri sepertimana Shania.
Antara sebab Shania memiliki ramai pengikut
dalam kalangan komuniti LGBTQ+
ialah kostum dan pakaian yang dia pakai,
kerana komuniti tersebut, yang mana saya ahlinya,
amat dekat dengan imej itu.
Daripada Dorothy The Wizard of Oz hingga Shania Twain,
terdapat imej menarik yang sukar dilupakan.
Inilah perkara yang kami ingat.
Inilah perkara yang kami suka.
Saya selalu kata, saya rasa
muzik country secara amnya,
sering beri kejutan kepada saya kerana tak ada
komuniti ahli muzik country gay terbuka.
Pada saya, pada dasarnya, muzik country
ialah tentang kekecewaan, patah hati,
rasa tak cukup bagus dan rasa kehilangan.
Malangnya, itulah pengalaman seorang gay
bagi setiap orang pada sesuatu masa.
Begitulah bagi saya buat suatu tempoh yang lama.
Apabila kita jumpa seorang ahli muzik
yang mampu menyentuh isu itu,
dan tulis lagu tentang hal itu,
serta mampu melakukannya
dengan cara meriah, santai dan berseloroh,
bahkan juga kelakar, dan mentertawakan diri sendiri,
saya rasa itu juga suatu pengalaman gay
yang amat penting.
Dia menyampaikannya menerusi radio dan buat saya rasa
selamat ketika saya masih kecil.
Berita terkini dalam dunia hiburan…
Shania Twain antara penyanyi wanita paling laris.
Dia dan suaminya, Robert "Mutt" Lange, tinggal di Switzerland,
tempat mereka hasilkan albumnya yang keempat.
Belum diketahui usia kandungan Shania.
Usianya 35 tahun.
Kami akan berehat sebentar…
Saya dah lama nak jadi ibu,
dan ada sela masa yang panjang antara album Come On Over dengan Up!,
jadi…
saya ada masa untuk fokus melahirkan anak
dan berehat setelah bertahun-tahun bekerja keras.
Untuk membina kerjaya, segalanya perlu diketepikan
dan saya tak pernah mahu jadi ibu
yang tiada di rumah dan sibuk dengan kerjaya.
Kerjaya tak boleh mendahului anak saya.
Awak dodoikan dia?
Ya.
Boleh nyanyi sedikit?
Okey, saya akan nyanyi lagu dodoi
yang saya cipta untuknya.
Namanya Eja,
Eja D'Angelo,
jadi saya panggil dia Eja D. Bunyinya begini…
Eja D, cuba kira satu sampai tiga?
Siapakah yang semanis Si Eja D ibu?
Saya tak habiskan banyak masa di studio untuk album Up!
kerana saya lahirkan Eja dan menyusukan dia sehingga 14 bulan.
Apabila dia tidur,
saya akan masuk ke studio untuk rakam suara.
Saya ada lebih kurang empat jam sementara dia tidur.
Tentulah, Mutt orang kuat di studio.
Dia lakukan segalanya apabila saya ada masa.
Dia juga dah menjadi ayah, jadi dia agak sensitif terhadapnya.
Itu kelebihan untuk kami kerana dapat lalui semua itu bersama
dan cuba seimbangkan segalanya.
Ayuh
NOVEMBER 2002 'UP!' DILANCARKAN
Tak mahu dirimu pada hujung minggu
Tak mahu dirimu untuk satu malam
Saya mahu terus kekal positif, maka Up! menjadi tajuknya.
Matlamat saya ialah terus cipta lagu yang boleh kekalkan saya sebagai artis
dan tak biarkan segalanya berlalu,
dan saya pasti, itulah yang orang ramai jangkakan.
Tak ramai penyanyi terima tiga album berlian berturut-turut.
Itu bukan satu tekanan, tapi itu semestinya suatu matlamat.
'UP!' IALAH ALBUM BERLIAN KETIGA SHANIA BERTURUT-TURUT.
DIA SATU-SATUNYA ARTIS YANG BERJAYA CAPAI KEJAYAAN INI
SATU-SATUNYA.
Berapa ramai artis berjaya buat album susulan laris
bukan saja satu, bahkan dua lagi album?
Aku akan memburumu Sementara kau di depanku
Aku akan memburumu Walau terpaksa berjaga malam
Hakikat bahawa ia akhirnya menjadi album berlian ketiga
terasa sangat hebat, mengagumkan, dan memuaskan.
Itu pencapaian tertinggi dalam kerjaya saya.
Sesiapa pun akan rasa begitu.
Ada tiga versi yang dilancarkan pada masa yang sama.
Ia sungguh mengujakan.
Tentulah, ada versi lagu country, yang kami panggil versi hijau,
versi merah yang dinamakan versi pop,
dan versi biru iaitu versi antarabangsa.
Sejujurnya, itu tak pernah dilakukan.
Saya rasa ia agak bijak dan sangat memberi inspirasi.
Penghasilan video muziknya juga semakin menyeronokkan bagi saya.
Pelbagai gaya hebat terhasil dengannya.
Video motosikal itu merupakan video paling mahal
pada waktu itu.
Itu kejayaan besar.
Ada banyak lagu hit daripada album itu.
Baiklah, Chicago!
KONSERT JELAJAH UP! MEMPERLIHATKAN SHANIA BERAKSI DI 100 ARENA
DI SELURUH DUNIA BUAT BERJUTA-JUTA PEMINAT
Bagi konsert jelajah Up!, saya menerima pengaruh baharu
daripada produksi persembahan kumpulan rock terkenal,
seperti Metallica kerana pengurusan saya ketika itu Q Prime,
dan mereka berpengalaman anjurkan konsert rock besar
berserta piroteknik dan sebagainya.
Jadi, bagus kerana persembahan saya boleh jadi lebih gah.
Saya rasa konsert saya lebih ke arah persembahan rock.
Jumpa lagi, selamat malam!
Sejak kali pertama bertemu,
dan sepanjang kempen Up!,
saya dan dia menjadi amat rapat.
Apabila kita bersama seseorang sepanjang masa,
kita akan turut merasai pengalaman turun naiknya.
Saya mula nampak apabila kempen Up! tiba di penghujungnya.
Di penghujung konsert jelajah itu, betul-betul di pengakhirannya,
saya menunggang kuda dan digigit sengkenit.
Sengkenit itu dijangkiti penyakit Lyme.
Maka saya turut dijangkiti penyakit Lyme.
Simptom saya agak menakutkan
kerana sebelum didiagnosis,
saya rasa pening dan hilang keseimbangan di atas pentas.
Saya takut terjatuh dari atas pentas,
dan pentas itu pula agak tinggi.
Saya berdiri jauh dari pinggir pentas, dan sedang cuba sesuaikan diri.
Saya asyik pitam, walaupun cuma sekejap.
Setiap seminit atau 30 saat.
Saya alami setiap simptom yang menandakan penyakit Lyme
dan perlu diubati.
Saya tak apa-apa.
Tetapi suara saya sudah berubah.
Suara saya…
menghasilkan bunyi yang aneh,
dan kawalan aliran udara terjejas.
Saya tak faham.
DIA LANCARKAN ALBUM TERPANTAS LARIS OLEH SEORANG ARTIS WANITA
DENGAN 3 LAGU BAHARU, TETAPI PENYAKITNYA MENGHALANGNYA MERAKAM ALBUM
Saya sangka akan kehilangan suara selamanya, dan itu penamatnya.
Saya takkan dapat menyanyi lagi.
Amat seksa melihatnya.
Saya tak pernah rasa kasihan sebegitu terhadap sesiapa.
Saya berurusan dengan ramai artis yang ditimpa masalah.
Dia datang ke Nashville, dan bertemu pakar di seluruh dunia.
SEDANG DIA MENDERITA PENYAKIT LYME,
SHANIA DIUJI DENGAN SATU LAGI KRISIS PERIBADI
Dalam usaha untuk menentukan punca
yang menyebabkan perubahan dan hilang kawalan ke atas suara saya,
saya berhadapan penceraian.
Suami saya tinggalkan saya demi wanita lain.
Ini kawan baik awak, dan dia ada hubungan sulit dengan suami awak.
Kecurangan itu membawa perceraian.
Saya rasa amat kecewa…
dan…
saya…
tak ada sebab untuk teruskan kerjaya muzik saya.
Saya berada di rumah saya di Nashville ketika dia hubungi saya
dan dia kata dia dan Mutt akan bercerai.
Ia waktu yang amat…
menyedihkan.
Malangnya, saya masih ingat dengan jelas.
Apabila kehilangan Mutt, saya fikir…
Saya fikir bahawa…
kesedihan itu…
sama perit dengan kehilangan ibu dan ayah saya.
Saya…
rasa seperti kematian.
Ia seperti kematian atau penamat,
sebuah penamat yang kekal bagi banyak aspek hidup saya.
Saya tak lupa kematian ibu bapa saya.
Jadi, saya fikir, "Alamak, saya takkan dapat lupakan hal ini."
Bagaimana nak lupakannya?
Saya cuma boleh
tentukan cara untuk teruskan hidup.
Bagaimana saya nak keluar
dari lubang
setelah terjatuh ke dalamnya?
Tak semena-mena.
Saya perlu melangkah sedikit demi sedikit.
Pertama, saya menulis lagu.
Mendengar semula suara saya
dalam pita penulisan sememangnya sukar.
Kerap kali, hati saya
terusik.
SEDANG DIA BERGELUT UNTUK PULIH DARIPADA KEHILANGAN SUARA,
SHANIA DIJEMPUT UNTUK BEKERJASAMA
DENGAN SALAH SEORANG PENYANYI PALING BERJAYA DAN TERKENAL DI DUNIA.
Lionel Richie hubungi pihak pengurusan saya
dan kata, "Saya nak buat album, dan saya nak artis lagu country
untuk rakam semula."
Waktu itu tinggal lagu "Endless Love."
"Awak mahu siapa?"
"Saya nak Shania Twain."
Saya tak tahu kisah Shania pada waktu itu.
Saya hanya tahu dia pilihan saya
untuk sama-sama merakam lagu "Endless Love".
Jadi, tentulah saya hubungi dia.
Saya tak selesa untuk letakkan diri saya dalam tekanan sebegitu.
Saya kata tidak. Saya menolak.
Namun, dia asyik datang balik, dan minta beberapa kali.
Saya kata kepadanya, "Kita jumpa di Nashville."
"Tidak, saya tak boleh ke Nashville."
"Baiklah."
"Apa kata di California?"
"Tidak. Begitu juga California."
"Awak nak jumpa di mana?" Itu soalan saya seterusnya.
Saya bercakap di telefon,
"Lionel, saya tak boleh lakukannya.
Maaf. Memang saya nak lakukannya.
Kalaulah saya boleh menyanyi dengan baik, tapi saya tak boleh.
Saya minta maaf."
Sebelum panggilan itu tamat, dia yakinkan saya untuk lakukannya.
Tentulah, dia kata, "Mari berjumpa di Bahamas."
Dah banyak tempat saya pergi untuk buat rakaman
tapi Bahamas ialah tempat terakhir yang terlintas di kepala saya.
Apabila sampai di sana,
sebaik saja saya masuk,
dia nak bercakap secara peribadi dengan saya di kolam.
Dia cuba yakinkan saya yang dia tak boleh lakukannya,
dan saya mencarut dalam hati, "Kenapa awak buat saya begini?"
Ini hari paling teruk dalam hidup saya, saya tak dapat buat, dan saya tertekan.
Lionel tak menyerah kalah, dan saya tahu,
dia beri tekanan yang lembut saja.
Saya fikir, jika saya gagal sekalipun,
lebih baik gagal dengan orang yang pemaaf dan baik hati.
Saya kata, "Kita akan masuk ke sebuah bilik,
tapi saya nak awak masuk dengan saya.
Awak tahu apa akan berlaku?
Kita akan temui sesuatu."
"Lionel Richie dan Shania Twain akan muncul."
Saya sangat tertekan. Aduh, hari itu penuh tekanan.
Saya gembira ia berakhir dengan baik.
Saya terima galakan
daripada orang sekeliling saya
untuk lakukannya.
Lionel Richie sebahagian besarnya.
David Foster dan Michael Bublé pun terlibat.
Oprah Winfrey pun terlibat.
Satu lagi perkara yang memotivasikan saya ialah bertemu Gladys Knight.
Dia vokalis wanita pujaan saya.
Dia kata, awak cuma perlu ambil mikrofon dan menyanyi saja.
Menyanyi dan terus menyanyi.
Saya dapati, jika saya lantun suara pada tempat yang betul,
dengan usaha yang kuat,
ia boleh bertahan cukup lama untuk hasilkan vokal yang bagus.
2012 - SETELAH KEJAYAAN DUETNYA, SHANIA KEMBALI KE PENTAS
DENGAN PERSEMBAHAN MENGAGUMKAN DI LAS VEGAS
Terima kasih. Ya!
Keputusan untuk buat persembahan di Vegas ialah satu komitmen besar,
tapi itulah yang saya perlu.
Ia berlaku setelah sekian lama.
Dah sepuluh tahun saya tak jejak kaki di pentas.
Dengarkan suara anda.
Terikat dengan tanggungjawab di Caesars Palace
merupakan satu tekanan besar.
Namun, untuk mencapai kejayaan
dari segi vokal, saya harus letakkan diri dalam keadaan terdesak.
Bukan mudah untuk menjatuhkan dia, kerana dia akan terus bangkit.
Dia akan bangkit.
Dia anggap itu satu cabaran.
Dia lihat itu satu peluang, dan kata, "Saya akan buat dan buktikan."
Seterusnya, dia rakam albumnya sendiri.
SHANIA MULA MERAKAM ALBUM BAHARU
ALBUM PERTAMA SEJAK PERPISAHAN DENGAN SUAMI DAN PASANGANNYA, MUTT LANGE
Saya ambil masa lama untuk bersedia menulis dan merakam lagi.
Saya takut
untuk kembali ke studio tanpa Mutt.
Jadi, ia lebih kepada
membebaskan diri saya sendiri
dan meyakinkan diri,
"Saya tak boleh berhenti hasilkan muzik
hanya kerana tiada Mutt.
Saya kena paksa diri."
Saya juga sangat takut. Sungguh.
Saya tak tahu arah tuju saya. Saya tinggalkan studio dan mengalah.
Saya bergurau.
Jadi, saya kata, "Bukan saja saya akan kembali
ke studio tanpa dia, saya juga akan tulis semua lagu sendiri,
dan temui diri saya semula sebagai seorang penggiat seni."
Sepertimana waktu saya masih muda.
Hari ini sungguh indah.
STUDIO STICKY
Saya rasa baik juga kalau kita adakan barbeku.
Mungkin tidak.
Ada kelemahannya di situ, dan saya rasa, bagi mana-mana
penggiat muzik, ia seperti satu terapi bagi kebanyakan mereka.
Bagi dia, itu waktu untuk dia buka hatinya
dan luahkan perkara yang tak pernah disuarakan.
Kerana kau aku jadi diriku
Tiba-tiba, aku bukan diriku lagi
Kerana kau, aku nampak
Shania bercakap tentang lirik dan perkara yang bermakna buat dia.
Saya kata, "Boleh. Itu okey. Itu bagus.
Penting untuk suarakan hal begini. Mereka perlu dengar cerita itu."
Saya rasa, hal itu memberi dia keyakinan untuk kata,
"Okey, ya. bagus. Mari kita teruskan."
Itu hebat sungguh.
Ia pengalaman yang hebat.
Now ialah rakaman
yang paling saya suka setakat ini kerana saya masih suka mendengarnya.
2017 - 'NOW' MUNCUL BUAT KALI PERTAMA DI TANGGA TERATAS CARTA AS DAN KANADA
DAN MERUPAKAN ALBUM NO 1 PERTAMA SHANIA DI SELURUH WILAYAH UTAMA
Saya selalu kata,
saya tak fikir saya akan dapat
kerjaya saya sekarang
dan kerjaya yang saya mahu teruskan ini,
jika Shania bukan Shania.
Bagi saya, Shania Twain ialah bintang handalan
dan saya beruntung dapat menyanyi bersamanya pada usia 14 tahun.
Dia memainkan peranan besar dalam menjadikan saya diiktiraf
dan dikenali sebagai penyanyi wanita muda Kanada.
Hai, Shania. Ingat saya?
Melihatkan artis-artis yang dipengaruhi olehnya,
pengaruhnya sangat jauh dan meluas.
Shania tak pernah membiarkan masa silam,
dirinya dahulu dan hakikat dia seorang wanita,
menghalangnya mencapai matlamat
iaitu menghasilkan seni dan muzik dengan cara sendiri.
Caranya berbeza. Dia menyambar perhatian.
Saya rasa, ia boleh dilihat, contohnya, pada kerjaya Taylor Swift,
dan kerjaya seperti saya yang mengikut pola itu.
Shania meyakinkan kita untuk tidak terikat pada genre.
Jika syarikat suruh buat sesuatu,
tapi hati mahu buat benda lain, ikut hati kita. Dia hebat.
Dia hebat kerana dia sentiasa begitu. Dia tak berhenti. Itu saya suka.
Saya suka naik bot, bersantai dan berfikir.
Saya kena bawa gitar dan semestinya anjing saya.
Ada kalanya, saya ke sini…
untuk cari ilham.
Aku bukan seorang gadis
Aku bukan lelaki
Aku bukan budak kecil
Mahupun alat mainan
Kerana aku ratu
Saya memang berani dan berterus terang tentang pendapat saya,
dan perspektif saya sebagai wanita,
terutamanya.
Perspektif saya tentang hubungan,
dan pendapat saya tentang cara wanita patut dilayan dan dihormati
masih lagi sama. Jadi, saya akan terus sampaikan mesej itu.
Saya bos kepada diri saya sendiri. Saya bertanggungjawab
ke atas fikiran, percakapan dan tindakan saya.
Saya takkan ditindas atau dibuli.
Saya suarakan pendapat saya.
SHANIA TERUS MENGHASILKAN MUZIK BAHARU
DAN MENYAJIKAN SUARA UNIK KEPADA PEMINAT SETIANYA DI SELURUH DUNIA
Saya di London untuk siapkan album dan bertemu beberapa bakat UK.
Orang seni.
Saya juga menghayati keseronokan berada di tempat yang sama
dengan orang lain
sambil menghasilkan muzik. Ini perasaan yang hebat.
Mark Ralph seorang penulis dan penerbit
yang mempunyai cara kerja yang unik dan luar biasa.
Penerbitannya menghasilkan banyak bunyi elektronik yang hebat.
Saya jangkakan kami akan cipta lagu begitu,
tapi apabila dengan Mark, muzik yang tercipta sangat organik.
Tiada rentak bunyi-bunyian elektronik.
Langsung tiada.
Saya menyanyi latar pada kelajuan biasa, dia pula buat hal dia. Memang hebat.
Saya menghayati muzik dengan seronok
dan saya rasa peminat akan menyukainya.
Ia juga menyemarakkan semangat. Namun, masih dari perspektif wanita.
Saya cuba kembali untuk…
Saya tak nak sebut perkasakan wanita, tetapi perkasakan diri.
Saya wanita, tapi saya yakin dengan diri sendiri
dan tak langsung rasa kesal.
Saya okey dan tak rasa…
Melainkan ada perkara lain jatuhkan saya.
Seperti selalu, rasanya saya akan bangkit semula.
Shania Twain terlalu hebat dalam lagu ini!
Saya tak peduli!
APABILA SHANIA MENYEBUT "AYUH, GADIS-GADIS"
Saya juga, Shania!
Terjemahan sari kata oleh Nuri